b'\n_START_ARTICLE_\nMakseterminal\n_START_PARAGRAPH_\nMakseterminal on kaardilugeriga elektrooniline seade, mille vahendusel toimub maksekaardiga rahatehingute teostamine.\n_START_SECTION_\nMakse teostamine makseterminali abil\n_START_PARAGRAPH_\nMakse algatamiseks sisestatakse maksekaart terminali ja sisestatakse PIN-kood. Kaardiomaniku pank kontrollib autoriseerimise k\xc3\xa4igus maksja sisestatud PIN-koodi vastavust, piisava raha olemasolu maksja kontol, p\xc3\xa4evalimiiti, kaardi kehtivusaega ja muid andmeid. Kontrolli edukal l\xc3\xa4bimisel broneeritakse kaarti omava panga poolt maksja kontol vastav makse summa. Info kaarditehingu \xc3\xb5nnestumise kohta edastatakse makseterminali ekraanile. Makseterminalist v\xc3\xa4ljastatakse kviitung tehingu toimumise kinnitusena. Kui autoriseerimine ei \xc3\xb5nnestu (pangakontol ei ole piisavalt raha v\xc3\xb5i maksekaardi kehtivusaeg on m\xc3\xb6\xc3\xb6das), siis tehingut ei toimu._NEWLINE_Makseterminal saadab ostutehingute elektroonilise nimekirja kaardimakses\xc3\xbcsteemile, mis t\xc3\xb6\xc3\xb6tleb tehingud ning edastab info vastastikusteks tasaarveldusteks pankadele ja rahvusvahelistesse maksev\xc3\xb5rkudesse. Kaardimakses\xc3\xbcsteem kogub kokku iga panga kaartidega tehtud tehingud ja reaalne raha liigub \xc3\xbchest pangast teise \xc3\xbche korraga. Pangad teevad nende summade ulatuses omavahel tasaarveldusi.\n_START_SECTION_\nViipeterminal\n_START_PARAGRAPH_\nViipemakseid toetava makseterminali puhul pole vaja puutevaba tehnoloogiaga pangakaarti kaardilugerisse sisestada, vaid piisab kaardiga terminali kohal viipamisest.'